13 лекция

Тақырыбы: **Тұлғаны зерттеуде қолданылатын психосемантикалық. әдістер**

Жоспар:

1. Ч. Осгудтің семантикалық дифференциал әдісі
2. Семантикалық кеңістіктер

**Ч. Осгудтың семантикалық дифференциал әдісі**

Жалпы психосемантикалық зерттеулерде мынадай әдістер (технологиялық амалдар) қолданылады:

1. Субъективті шкалалау;

2. Рангілеу;

3. Топтау;

4. Ассоциативті эксперимент;

5. Келлидің репертуарлар кестесі.

Чарлз Озгудтің семантикалық дифференциал әдісі психологияның жаңа бағыттарының бірі – психосемантиканың эксперименталды негізін қалады. Психосемантика - бұл индивидуалды сананың мағыналары мен мәндерінің жүйесін анықтаумен айналысатын, ХХ ғасырдың 70 жылдары қалыптасқан психологиялық бағыт. Мағына – бұл қоршаған ортаны жалпыланған түрде бейнелеу. Мағыналар адамзаттың тарихи дамуы негізінде қалыптасады және түсініктер, білімдер мен іскерліктер формасында көрінеді. Мағына – бұл сөздердің индивидуалды мәні, және олар субъектінің индивидуалды іс-әрекетінде жасалып, нақты практикалық жағдайға сәйкес келеді. Мән – бұл индивидуалды мағына, әр адамның тәжірибесінде қалыптасады. Мәндер адамның эмоцияларымен байланысты. Мән ақиқаттықтың жалпы бейнеленуі, олар түсініктер, білімдер және іскерліктер формасында қалыптасады және бекітіледі. Мән мен мағынаның эмоциялық бояуы – эмоцияларға сәйкестендіріледі.

АҚШ ғалымы Чарлз Озгуд 1952 жылы семантикалық дифференциал (СД) әдісін ұсынды. Оның бұл әдісі прагматикалық мағыналарды анықтау үшін қолданылады. Яғни, СД әдісі сөздердің мәндерін прагматикалық өлшеуде пайдаланылады. Бұл әдістің көмегімен сөйлеу іс-әрекетінің заңдылықтары зерттелінеді. Ал бұл әдістің мәселелерінің бірі сөздердің мәндері мен мағынасының сәйкестігі және өзара әрекеттестігі болып табылады. Прагматикалық мән, Ч. Озгуд бойынша, бұл сөздің мағынасы мен ол тұғызатын эмоциялардың бірлігі болып табылады. Ч. Осгудтің айтуынша, әр түрлі стимул-сөздер адамдарда әр түрлі реакциялар тұғызуы мүмкін. Бұл реакциялар 2 параметр бойынша бөлінеді: сапасы мен күші бойынша. Мысалы, қандай да бір стимул–сөзді адам былай қабылдайды:Жақсы 3 2 1 0 -1 -2 -3 Жаман.

Яғни, СД әдісі – бұл 2 қарама-қарсы шкалалардың көмегімен мағыналарды сапалық, сандық шкалалау. Осы шкалаларды құрайтын сипаттамалардың арасында мағыналық байланыстар бар екендігі анықталған. Сондықтан Ч. Озгуд ұсынған шкалаларды топтастырып, 3 факторды бөліп шығарған:

1. Бағалау факторы;
2. Күш факторы;
3. Белсенділік факторы.

Факторлар әр түрлі шкалалардың мазмұнын біріктіреді. СД – бұл психосемантикалық зерттеулерде қолданылатын негізгі әдіс. СД - бақыланатын ассоцияциялар мен шкалалау процедураларының комбинациясы. СД – санадағы аналогиялық байланыстар. Психосемантикалық әдістердің нәтижесі ретінде семантикалық кеңістіктерді құру алынады. Семантикалық кеңістіктер – бұл адам санасындағы мағыналардың, көзқарастардың кеңістіктік – координаталық моделі (үлгісі). В.Ф. Петренко семантикалық кеңістікті құруда 3 кезеңді көрсетеді:

1. Алғашқы эксперименталды мәліметтерді жинақтау. Зерттеленетін объектіледің –стимулдардың семантикалық байланыстарын анықтау. Ол үшін жоғары көрсетілген техникалық амалдар қолданылады.
2. Анықталған семантикалық байланыстардың құрылымын құру. Ол үшін семантикалық байланыстардың матрицасы жасалады. Яғни, ірі, жалпыланған мағыналық құрылымдар анықталады. Ол үшін факторлық талдау, класстерлік талдау, көп мөлшерлі шкалалу амалдары қолданылады.
3. Анықталған семантикалық құрылымның интерпретациясы жасалады.

Объективті әдістердің ерекше тобы өзін-өзі бағалау және шкалалаудың субъективті әдістері болып табылады. Оған келесі әдістемелерді жатқызуға болады:

1. Дембо-Рубинштейннің шкалалары, бұл арқылы зерттеуші өзін-өзі бағалайды:

бақытты білімді сау момын

бақытсыз білімсіз ауру қатал

1. «Семантикалық дифференциация» әдісі (Осгуд), бұл әдістің көмегімен адамның белгілі бір объектіні, өзін, әлемді және т.б қалай елестетіндігін білуге болады. Жеті градация сөзбен көрсетілген ұсынылған бірнеше жеті баллдық шкалаларды қолданылады. Мысалы, мұғалімнің бағалауда белгілі бір қасиеттер шкалаларын қолдануы мүмкін.

Белсенді – қатты – орташа - әлсіз – ешқалай;

Әлсіз – орташа – қатты – пассивті;

Қатаң – қатты – орташа - әлсіз – ешқандай;

Әлсіз – орташа – қатты – жуас.

Шкалаларды қолдану нәтижесінде объектінің өлшенген субъективті семантикалық профилі пайда болады.

Нәтижелерді өндеген кезде мыналарды ескеру қажет:

1) Профильдерді анализдеу;

2) Семантикалық кеңістікті құру. Семантикалық кеңістікті құру үшін туыс немесе ұқсас шкалаларды біріктіріп, сол бір факторға кіретін семантикалық кеңістікті айқындау. Мысалы, бағалау шкалаларын үш бос координатты біріктіруге болады: «жақсы – жаман», «күшті - әлсіз», «белсенді – белсенді емес». Мұнда бағалау шкалаларын «жұмсақ – қатты», «жақсы – жаман» шкаласы бойынша психологиялық эквивалентті баға болады. Қайта есептеудің нәтижесінде, балдарды қосу әрбір объект үш түрлі басты семантикалық факт арқылы мағынаға ие болады және ол графикалық және үшдеңгейлі кеңістікте көріне алады.

3. Конструктивтік әдіс (Келли) зерттелінушінің жеке, дара, индивидуалды критерийлері бойынша көрінетіндігін болжайды. Зерттелушінің ой-пікірі, белгілі бір объектіні бағалағанда айқындалады. Сондықтан зерттелуші шкалалардың атауын өзі карастырады: мысалы, одан үш объектіні салыстыруға сұрайды: ол өзіне таныс адамдарды, белгілі сенімін адамның рөліне келтіріп алады немесе таныстарының ішінен ең пысық яғни өмірде орныққан, басқалармен салыстырғанда өзіндік артықшылығы бар немесе ерекше адамды атайды және оның бегілерін, осы белгілер арқылы оны басқалардан айыра біледі. Бұл белгілер – персоналды шкала болады. Конструктивті тестінің нәтижесі бойынша семантикалық кеңістікті құру үшін, арнайы компютерлік бағдарлама керек.

4. Рангілеу әдістері бойынша, зерттелушіге сөздер тізімі немесе графикалық стимулдар беріледі, оны белгілі бір белгі бойынша төмендеу тәртібімен орналастыру керек. Зерттелушінің пікіріне қосылып, мысалы адамдар өзін-өзі бағалау әдісінде, оның бойындағы көрінетін белгілі бір жеке қасиеттерін рет-ретімен орналастыруды ұсынады. Және бұл қасиеттерді өзінің идеал көзқарасы бойынша бағалаудан кейін салыстырады. Ал салыстыру, осы екі қатардағы рангіленген қасиеттер қаншалықты үйлеседі және үйлеспейді, соны айқындайды.

5. «Жұптық салыстыру әдісі» белгілі бір объектіні басқа бір объектімен салыстыру процесі.

6. Жұптық салыстыру әдісінің әртүрлілігі ретінде «Каузометрия» әдісі қолданады. Зерттелушіден оның өміріндегі басты өмірлік жағдайларын атауды сұрайды. Соның нәтижесінде өмірдің графикалық кестесі құрылады. Өзінің өмірінің, кәсіби мамандығының болашағын жобалайды.

7. «Реттеу әдісі» негізінде зерттелушінің ойы бойынша, барлық ұқсас объектілерді бір класқа орналастырады, біріктіреді. Мұнда, әдетте, іс-әрекетінің саны мен көлемі, сыртқы тітіркендіргіштерге жауап беру жылдамдығы, және т.б. байланысты ұқсастығы ескеріледі.

**Ұсынылатын әдебиеттер:**

1. Собчик Л.Н. Искусство психодиагностики. Издательство: [Речь,](https://www.labirint.ru/pubhouse/3851/) 2017 г.
2. Хинканкина А.Л. Психодиагностика: учебное пособие / А.Л. Хинканина. – Йошкар-Ола: ПГТУ, 2016. – 80 с.
3. Соколова М.М. Психодиагностика: учебное пособие / М.М. Соколова. – Казань: КНИТУ, 2016. – 184 с.
4. Васильева И.В. Психодиагностика: учебное пособие / И.В. Васильева. – 3-е изд., стер. – Москва: ФЛИНТА, 2019. – 252 с.
5. Яньшин, *П. В.* Клиническая психодиагностика личности: учебное пособие для вузов / П. В. Яньшин. — 3-е изд., перераб. и доп. — Москва: Издательство Юрайт, 2020. — 327 с.
6. Рамендик, *Д. М.* Практикум по психодиагностике: учебное пособие для вузов / Д. М. Рамендик, М. Г. Рамендик. — 2-е изд., испр. и доп. — Москва: Издательство Юрайт, 2020. — 139 с. - (Высшее образование). — ISBN 978-5-534-07265-5.
7. Психодиагностика. Теория и практика в 2 ч. Часть 1: учебник для вузов / М. К. Акимова [и др.] ; под редакцией М. К. Акимовой, М. К. Акимовой. — 4-е изд., перераб. и доп. — Москва: Издательство Юрайт, 2020. — 301 с. — (Высшее образование). — ISBN 978-5-9916-9948-8. — Текст: электронный // ЭБС Юрайт [сайт]. — URL:
8. Психодиагностика: учебник и практикум для вузов / А. Н. Кошелева [и др.]; под редакцией А. Н. Кошелевой, В. В. Хороших. — Москва : Издательство Юрайт, 2020. — 373 с. — (Высшее образование). — ISBN 978-5-534-00775-6.

Дереккөздер:

https://e.lanbook.com/book/109161.

<https://e.lanbook.com/book/92410>

<https://e.lanbook.com/book/101985>

<https://e.lanbook.com/book/119320>

<https://urait.ru/bcode/44857>

<https://urait.ru/bcode/451639>

<https://urait.ru/bcode/453295>

<https://urait.ru/bcode/451639>

<https://urait.ru/bcode/451013>

<https://urait.ru/bcode/453295>